# Darbinstrumenta nomaiņa

Putekļu aizsargs (3) novērš urbšanas procesā radušos putekļu iekļūšanu turētājaptverē. Iestiprinot darbinstrumentu, sekojiet, lai putekļu aizsargs (3) netiktu bojāts.

- Nodrošiniet, lai bojātais putekļu aizsargs tiktu nekavējoties nomainīts. Nomaiņu ieteicams veikt pilnvarotā klientu apkalpošanas iestādē.

## Darbinstruments SDS plus

### SDS plus darbinstrumenta iestiprināšana (skat. attēlu C)

SDS plus urbjpatronā (1) var vienkārši un ērti iestip‌rināt darbinstrumentus, nelietojot palīgrīkus.

- Nomaināmā darbinstrumenta kātu notīriet un nedaudz ieeļļojiet.
- Nedaudz pagrozot, ievirziet darbinstrumenta kātu instrumenta stiprinājumā (2), līdz tas tur automātiski fiksējas.
- Pavelkot aiz darbinstrumenta, pārbaudiet nobloķēšanos.

Sistēma paredz, ka SDS plus darbinstruments brīvi kustas. Šā iemesla dēļ darbinstruments tukšgaitā rotē ar zināmu radiālu ekscentritāti. Taču tas neietekmē darba precizitāti, jo urbšanas laikā darbinstruments automātiski centrējas.

### SDS plus darbinstrumenta izņemšana (skat. attēlu D)

- Pabīdiet fiksējošo uzmavu (4) uz aizmuguri un izņemiet darbinstrumentu.

## Zobaploces urbjpatronas instrumenta maiņa

### Darbinstrumenta iestiprināšana (skat. attēlu E)

Norāde: nelietojiet darbinstrumentu bez SDS plus stip‌rinājuma triecienurbšanai vai atskaldīšanai! Triecienurbšanas un izcir‌šanas laikā darbinstrumenti bez SDS plus stip‌ri‌nā‌juma un to iestiprināšanai paredzētās urbj‌pat‌ronas var tikt bojātas.

- Ievietojiet zobaploces urbjpatronu (19).
- Atveriet zobaploces urbjpatronu (19), to griežot, līdz var ielikt instrumentu. Ievietojiet darbinstrumentu urbj‌pat‌ronā.
- Ielieciet urbjpatronas atslēgu (21) attiecīgajos aobaploces urbjpatronas (19) caurumos un vienmērīgi iespīlējiet instrumentu.
- Pagrieziet darba režīma pārslēdzēju (13) pozīcijā „Urbšana”.

### Nomaināmā darbinstrumenta izņemšana (skat. attēlu F)

- Ar urbjpatronas atslēgas (21) palīdzību grieziet zobaploces urbjpatronas (19) aploci pretēji pulksteņa rādītāju kustības virzienam, līdz darbinstrumentu iespējams izņemt.