# การเปลี่ยนเครื่องมือ

ฝาครอบกันฝุ่น (3) ส่วนใหญ่จะป้องกันไม่ให้ฝุ่นที่เกิดจากการเจาะลอดเข้าไปในด้ามจับเครื่องมือในระหว่างการใช้งาน เมื่อใส่เครื่องมือต้องระวังอย่าให้ฝาครอบกันฝุ่น (3) เสียหาย

- ต้องเปลี่ยนฝาครอบกันฝุ่นที่ชำรุดโดยทันที เรา‌ขอ‌แนะนำว่า ควร‌ส่งให้‌ศูนย์‌บริการ‌หลัง‌การขาย‌เปลี่ยนให้

## การเปลี่ยนเครื่องมือ (SDS plus)

### การใส่เครื่องมือเจาะ SDS plus (ดูภาพประกอบ C)

หัวจับดอกสว่าน SDS plus (1) ช่วยให้เปลี่ยนเครื่องมือเจาะได้ง่ายและสะดวกโดยไม่ต้องใช้เครื่องมืออื่นๆ ช่วย

- ทำ‌ความ‌สะอาด‌และ‌ทา‌จาระบี‌บางๆ ที่‌ปลาย‌ก้าน‌เครื่องมือ
- จับ‌เครื่องมือ‌หมุนใส่‌ใน‌ด้ามจับ‌เครื่องมือ (2) ‌จน‌เข้าล็อค‌โดย‌อัตโนมัติ
- ดึง‌เครื่องมือ‌เพื่อ‌ตรวจสอบ‌การล็อค

เครื่องมือเจาะ SDS plus สามารถเคลื่อนไหวได้อย่างอิสระตามเงื่อนไขการทำงานของระบบ ดังนั้นเมื่อเดินตัวเปล่าเครื่องมือจะวิ่งส่ายจากแนวรัศมี การวิ่งดังกล่าวจะไม่มีผลต่อความเที่ยงตรงของรูเจาะ เนื่องจากดอกสว่านจะปรับศูนย์กลางได้เองระหว่างการเจาะ

### การถอดเครื่องมือเจาะ SDS plus (ดูภาพประกอบ D)

- ดันปลอกสำหรับล็อค (4) ไปด้านหลังและถอดเครื่องมือออก

## การเปลี่ยนเครื่องมือหัวจับดอกชนิดมีเฟืองใน

### การใส่เครื่องมือ (ดูภาพประกอบ E)

หมายเหตุ: อย่าใช้เครื่องมือที่ไม่มี SDS plus สำหรับงานเจาะกระแทกหรืองานสกัด! เครื่องมือที่ไม่มี SDS plus และหัวจับดอกเครื่องมืออาจได้รับความเสียหายขณะทำงานเจาะกระแทกหรืองานสกัด

- ใส่หัวจับดอกชนิดมีเฟืองใน (19)
- เปิดหัวจับดอกชนิดมีเฟืองใน (19) โดยการหมุนจนสามารถใส่เครื่องมือได้ ใส่เครื่องมือ
- สอดประแจหัวจับดอก (21) เข้าในรูที่ลงรอยกันบนหัวจับดอกชนิดมีเฟืองใน (19) และหนีบเครื่องมือเข้าเสมอกัน
- หมุนสวิทช์หยุดกระแทก/หยุดหมุน (13) ไปที่ตำแหน่ง "การเจาะ"

### การถอดเครื่องมือ (ดูภาพประกอบ F)

- หมุนปลอกของหัวจับดอกชนิดมีเฟืองใน (19) ด้วยประแจหัวจับดอก (21) ไปในทิศทวนเข็มนาฬิกาจนสามารถถอดเครื่องมือออกมาได้