# Promena alata

Zaštitni poklopac za prašinu (3) u velikoj meri sprečava prodiranje prašine od bušenja u prihvat za alat za vreme rada. Pazite pri upotrebi alata na to, da se zaštitni poklopac za prašinu (3) ne ošteti.

- Oštećen zaštitni poklopac od prašine odmah zamenite. Preporučuje se da ovo uradi servis.

## Zamena alata SDS plus

### Umetanje SDS plus nastavka (videti sliku C)

Sa SDS plus steznom glavom (1) možete električni alat jednostavno i udobno menjati bez upotrebe dodatnih alata.

- Očistite utični kraj nastavka i blago ga podmažite.
- Ubacite nastavak u prihvat za alat (2) okrećući ga tako da automatski bude blokiran.
- Prekontrolišite blokadu povlačenjem alata.

SDS plus nastavak je slobodno pokretljiv uslovljeno sistemom. Usled toga se u praznom hodu ne pojavljuje odstupanje u okretanju. Ovo nema nikakvog uticaja na preciznost otvora, pošto se burgija pri bušenju automatski centrira.

### Skidanje SDS plus nastavka (videti sliku D)

- Povucite čauru za blokadu (4) unazad i izvadite alat za umetanje.

## Promena alata za nazubljenu steznu glavu

### Ubacivanje namenskog alata (videti sliku E)

Napomena: Alate bez SDS plus sistema nemojte koristiti za udarno bušenje ili dletovanje! Alati bez SDS plus sistema i stezna glava se oštećuju pri udarnom bušenju i dletovanju.

- Umetnite nazubljenu steznu glavu (19).
- Okretanjem otvarajte nazubljenu steznu glavu (19) dok se ne otvori dovoljno da bi se alat mogao umetnuti. Ubacite alat.
- Umetnite ključ za steznu glavu (21) u odgovarajuće otvore nazubljene stezne glave (19) i ujednačeno zategnite alat.
- Okrenite prekidač za zaustavljanje udarnog/obrtnog rada (13) u položaj „Bušenje“.

### Uklanjanje nastavka (videti sliku F)

- Okrećite čauru nazubljene stezne glave (19) pomoću ključa za steznu glavu (21) u smeru suprotnom smeru kretanja kazaljki na satu, tako da uklanjanje namenskog alata bude moguće.