# Szerszámcsere

A (3) porvédő sapka üzem közben messzemenően meggátolja a fúrás során keletkező por behatolását a szemszámbefogó egységbe. A szerszám behelyezésekor ügyeljen arra, hogy ne rongálja meg a (3) porvédő sapkát.

- Ha egy porvédő sapka megrongálódott, azt azonnal ki kell cserélni. Azt javasoljuk, hogy a csere végrehajtásával bízzon meg egy Vevőszolgálatot.

## SDS plus szerszámcsere

### Az SDS plus betétszerszám behelyezése (lásd C ábra)

Az SDS plus fúrótokmánnyal (1) a betétszerszámot egyszerűen és kényelmesen, minden további szerszám alkalmazása nélkül ki lehet cserélni.

- Tisztítsa meg és kissé zsírozza be a betétszerszám bedugásra kerülő végét.
- Tegye be forgatva a betétszerszámot a szerszámbefogó egységbe (2), amíg az magától reteszelésre nem kerül.
- A szerszám meghúzásával ellenőrizze a megfelelő reteszelést.

Az SDS plus betétszerszám a rendszer tulajdonságaiból adódóan szabadon mozoghat. Ezért üresjáratban a szerszám eltér a körkörös futástól. Ez nincs befolyással a furat pontosságára, mivel a fúró a fúrás során magától központozásra kerül.

### Az SDS plus betétszerszám kivétele (lásd D ábra)

- Tolja hátra a (4) reteszelő hüvelyt és vegye ki a betétszerszámot.

## Fogaskoszorús fúrótokmány szerszámcsere

### A betétszerszám behelyezése (lásd a E ábrát)

Figyelem: Az SDS plus nélküli szerszámokat ne használja ütvefúrásra vagy vésésre! Az SDS plus nélküli szerszámok és a fúrótokmány az ütvefúrás és vésés során megrongálódnak.

- Tegyen be egy (19) fogaskoszorús fúrótokmányt.
- Nyissa ki forgatással a (19) fogaskoszorús fúrótokmányt, amíg be lehet tenni a szerszámot. Tegye be a szerszámot.
- Dugja be a (21) tokmánykulcsot a (19) fogaskoszorús fúrótokmány megfelelő furataiba és egyenletesen beszorítva rögzítse a szerszámot.
- Fordítsa el a (13) ütés-/forgáskikapcsolót a „Fúrás“ helyzetbe.

### A betétszerszám kivétele (lásd a F ábrát)

- Forgassa el a (19) fogaskoszorús fúrótokmány hüvelyét a (21) tokmánykulccsal az óramutató járásával ellenkező irányba, amíg ki nem lehet venni a betétszerszámot.