# Menjava nastavka

Pokrov za zaščito pred prahom (3) v veliki meri onemogoča, da bi prah, ki nastane pri vrtanju, med obratovanjem prodrl v vpenjalni sistem. Pri vstavljanju nastavka pazite na to, da ne poškodujete pokrova za zaščito pred prahom (3).

- Poškodovan ščitnik proti prahu je treba takoj zamenjati. Priporočamo, da zamenjavo opravi servisna delavnica.

## Menjava nastavka SDS plus

### Vstavitev nastavka SDS plus (glejte sliko C)

Z vpenjalno glavo SDS plus (1) lahko nastavke menjate enostavno in udobno brez uporabe dodatnih orodij.

- Vsadni del nastavka najprej očistite in ga nato rahlo namastite.
- Nastavek vstavite v vpenjalni sistem (2) tako, da ga pri tem zasukate, da se samodejno zaskoči.
- Povlecite nastavek in preverite, ali je dobro vpet.

Nastavek SDS plus je sistemsko prosto premičen. V prostem teku zato nastane odklon od krožnega teka. Vendar to ne zmanjša natančnosti izvrtine, saj se sveder pri vrtanju samostojno centrira.

### Odstranitev nastavka SDS plus (glejte sliko D)

- Blokirni tulec (4) pomaknite nazaj in odstranite nastavek.

## Menjava nastavka na vpenjalni glavi z zobatim vencem

### Vstavljanje nastavka (glejte sliko E)

Opomba: nastavkov brez sistema SDS plus ne uporabljajte za udarno vrtanje ali dletenje! Pri udarjanju in dletenju se nastavki brez sistema SDS plus in vpenjalna glava lahko poškodujejo.

- Vstavite vpenjalno glavo z zobatim vencem (19).
- Odvijajte vpenjalno glavo z zobatim vencem (19) tako dolgo, da lahko vstavite nastavek. Vstavite nastavek.
- Vstavite ključ za vpenjalno glavo (21) v ustrezne izvrtine vpenjalne glave z zobatim vencem (19) in nastavek enakomerno zategnite.
- Stikalo za zaporo udarjanja/vrtenja (13) zavrtite v položaj „Vrtanje“.

### Odstranjevanje nastavka (glejte sliko F)

- Vpenjalno glavo z zobatim vencem (19) s pomočjo ključa vpenjalne glave (21) vrtite v levo tako dolgo, da lahko odstranite nastavek.