# Käyttötarvikkeen vaihto

Pölysuojuksella (3) saat tehokkaasti estettyä porattaessa syntyvän pölyn tunkeutumisen käyttötarvikkeen kiinnittimeen. Varo vaurioittamista pölysuojusta (3), kun asennat käyttötarvikkeen.

- Vaurioitunut pölysuojus tulee vaihtaa välittömästi. Suosittelemme antamaan tämän asiakaspalvelun tehtäväksi.

## SDS plus -käyttötarvikkeen vaihto

### SDS plus -käyttötarvikkeen asentaminen (katso kuva C)

SDS plus -poraistukan (1) avulla voit vaihtaa käyttötarvikkeet helposti ilman ylimääräisiä työkaluja.

- Puhdista käyttötarvikkeen kiinnitysvarsi ja voitele se ohuelti rasvalla.
- Työnnä kiertävällä liikkeellä käyttötarviketta käyttötarvikkeen pitimeen (2), kunnes se lukkiutuu paikalleen.
- Tarkista kunnollinen lukitus vetämällä käyttötarvikkeesta.

SDS plus -käyttötarvikkeen toimintatapa mahdollistaa sen esteettömän liikkeen. Tämän myötä tyhjäkäynnillä esiintyy pyörintäheittoa. Tämä ei heikennä porausreiän tarkkuutta, koska poranterä keskittää itsensä automaattisesti porauksen aikana.

### SDS plus -käyttötarvikkeen irrotus (katso kuva D)

- Siirrä lukkoholkkia (4) taaksepäin ja ota käyttötarvike pois.

## Hammasistukan käyttötarvikkeen vaihtaminen

### Käyttötarvikkeen asentaminen (katso kuva E)

Huomautus: älä käytä iskuporaamiseen tai piikkaamiseen sellaisia käyttötarvikkeita, joissa ei ole SDS plus -kiinnitystä! SDS plus -kiinnityksellä varustamattomat käyttötarvikkeet ja työkalun poraistukka vaurioituvat iskuporaus- ja piikkaustöissä.

- Asenna hammasistukka (19) paikalleen.
- Kierrä hammasistukkaa (19) auki, kunnes saat asennettua käyttötarvikkeen. Asenna käyttötarvike.
- Aseta istukka-avain (21) hammasistukan (19) asiaankuuluviin reikiin ja kiristä käyttötarvike tasaisesti kiinni.
- Käännä isku-/kiertoliikkeen lukituskytkin (13) poraamisen asentoon.

### Käyttötarvikkeen irrottaminen (katso kuva F)

- Kierrä hammasistukan (19) holkkia istukka-avaimella (21) vastapäivään, kunnes saat irrotettua käyttötarvikkeen.