# Uporaba

##

Način delovanja orodja izbirate s stikalom za zaporo udarjanja/vrtenja (13).

- Za zamenjavo načina delovanja pritisnite tipko za sprostitev (12) in zavrtite stikalo za blokado udarjanja/vrtenja (13) v želen položaj, da se slišno zaskoči.

Opomba: način delovanja spreminjajte samo pri izklopljenem električnem orodju! V nasprotnem primeru se lahko električno orodje poškoduje.

Položaj za udarno vrtanje v beton ali kamen

Položaj za vrtanje brez udarjanja v les, kovino, keramiko in umetno maso ter za privijanje

Položaj Vario-Lock za nastavitev položaja dletenja
V tem položaju se stikalo za blokado udarjanja/vrtenja (13) ne zaskoči.

Položaj za dletenje

##

S stikalom za preklop smeri vrtenja (8) lahko spremenite smer vrtenja električnega orodja. Pri pritisnjenem stikalu za vklop/izklop (10) spreminjanje smeri vrtenja ni možno.

- Stikalo za izbiro smeri vrtenja (8) uporabljajte samo, ko električno orodje miruje.

Za udarno vrtanje, vrtanje in dletenje nastavite smer vrtenja v desno.

Vrtenje v desno: za vrtanje in privijanje vijakov potisnite stikalo za izbiro smeri vrtenja (8) popolnoma v levo.

Vrtenje v levo: za popuščanje oziroma odvijanje vijakov in matic potisnite stikalo za izbiro smeri vrtenja (8) popolnoma v desno.

Opomba: če je stikalo za izbiro smeri vrtenja v srednjem položaju, je stikalo za vklop/izklop blokirano.

##

- Za vklop električnega orodja pritisnite stikalo za vklop/izklop (10).

Delovna lučka (14) sveti tako pri rahlo kot pri povsem pritisnjenem stikalu za vklop/izklop (10) in omogoča osvetlitev delovnega območja v slabo osvetljenih okoljih.

Pri prvem vklopu električnega orodja je lahko zagon upočasnjen, saj se mora elektronika električnega orodja šele nastaviti.

Pri nizkih temperaturah doseže električno orodje polno udarno moč šele po določenem času.

- Za izklop električnega orodja sprostite prst s stikala za vklop/izklop (10).

##

Število vrtljajev/udarcev vklopljenega električnega orodja lahko brezstopenjsko upravljate glede na to, kako globoko pritisnete stikalo za vklop/izklop (10).

Rahel pritisk na stikalo za vklop/izklop (10) povzroči nizko število vrtljajev/udarcev. Z vse močnejšim pritiskanjem stikala pa se število vrtljajev/število udarcev zvišuje.

##

Dleto lahko zapahnete v 36 položajih. Tako lahko zavzamete optimalno delovno pozicijo.

- Namestite dleto v držalo orodja.
- Stikalo za blokado udarjanja/vrtenja (13) zavrtite v položaj „Vario-Lock“.
- Obrnite nastavek v želeni položaj za dletenje.
- Stikalo za blokado udarjanja/vrtenja (13) zavrtite v položaj „Dletenje“. Sistem za vpenjanje je tako blokiran.
- Za dletenje nastavite smer vrtenja v desno.